5 Na faaauau ona faamatala mai e Paulo: ‘⁠Aua tou te amio faatasi ma lenei lalolagi, a e peitaʻi ia liliuina i le toe fuataʻiina o outou loto, ina ia outou suʻesuʻe pe se ā le finagalo o le Atua, o mea ua lelei, ma le mālie, ma le atoatoa.’ (Roma 12:2) Na i lo le faataga o le agaga o le lalolagi e taaʻina o latou manatu, na manaʻomia ona latou manatu i le auala e mafaufau ai Keriso. (1 Korinito 2:16; Filipi 2:5) E tatau ona iai se aafiaga o lenā taʻiala i uiga o Kerisiano moni i aso taʻitasi e aofia ai ma i tatou i aso nei.